মাতৃ ভাণ্ডার

মাতৃ ভাণ্ডার হল একটি বাংলাদেশী ঐতিহ্যবাহী মিষ্টান্ন দোকান যা রসমালাইয়ের জন্য বিখ্যাত। বাংলাদেশের স্বাধীনতার পর এই দোকানের রসমালাই দিয়ে বঙ্গভবনের বিদেশি অতিথিদের আপ্যায়ন করা হয়। সার্ক সম্মেলনে বিভিন্ন দেশের রাষ্ট্রপ্রধানদের এই দোকানের রসমালাই দিয়ে আপ্যায়ন করা হয়েছে। বাংলাদেশে নিযুক্ত দুই সাবেক মার্কিন রাষ্ট্রদূত আর্ল রবার্ট মিলার ও গীতা পাসি মাতৃ ভাণ্ডারের রসমালাইয়ের প্রশংসা করেছেন। কুমিল্লার কান্দিরপাড় থেকে ২০০ গজ পূর্বে মনোহরপুরে অবস্থিত মাতৃ ভাণ্ডারের দোকান। এর দুপাশে ভগবতী পেরা ভাণ্ডার এবং শীতল ভাণ্ডার নামে দুটি ঐতিহ্যবাহী মিষ্টান্ন দোকান রয়েছে। এসব দোকানের কাছেই অবস্থিত রাজরাজেশ্বরী কালীবাড়ি। "মাতৃ ভাণ্ডার" মিষ্টান্ন দোকানের প্রতিষ্ঠাতা ছিলেন ব্রাহ্মণবাড়িয়ার দুই ভাই খনিন্দ্র সেন এবং মণীন্দ্র সেন। তারা কৈলাশ ভবনের মালিক ইন্দুভূষণ দত্তের কাছ থেকে জায়গা নিয়ে ১৯৩০ সালে কুমিল্লা শহরের মনোহরপুরে মিষ্টির দোকান শুরু করেন। তারা তাদের বাণিজ্যিক নামে রসমালাই বিক্রি করতে শুরু করে এবং এটি কুমিল্লা এবং সারা বাংলায় বিখ্যাত হয়ে ওঠে। মণীন্দ্র সেন অবিবাহিত ছিলেন। খনিন্দ্রের ছেলে শঙ্কর সেন ১৯৪০ সালে সেনের মৃত্যুর পর দোকানের দায়িত্ব নেন। ২০১৮ সালে শঙ্কর সেনের মৃত্যুর পর মাতৃ ভাণ্ডারের বর্তমান মালিক হয়েছেন অনির্বাণ সেন গুপ্ত; যিনি খনিন্দ্র সেনের নাতি। বর্তমানে মাতৃ ভাণ্ডারের রসমালাই কুমিল্লার ঐতিহ্যবাহী মিষ্টি। ১ম প্রজন্ম: খনিন্দ্র সেন গুপ্ত ও মণীন্দ্র সেন গুপ্ত ২য় প্রজন্ম: শঙ্কর সেন গুপ্ত ৩য় প্রজন্ম: অনির্বাণ সেন গুপ্ত ২০২১ সালে, রসমালাইয়ের দাম প্রতি কেজি ছিল ২৮০ টাকা। সর্বোচ্চ ৫ কেজি পর্যন্ত ক্রয়ের সীমা রয়েছে। মাতৃ ভাণ্ডার প্রতিদিন কমপক্ষে ১০০০ কেজি রসমালাই বিক্রি করে। কান্দিরপাড়ের নিকটবর্তী মনোহরপুর ছাড়া আর কোথাও মাতৃ ভাণ্ডারের কোনও দোকান বা শাখা নেই। কিন্তু পুরো কুমিল্লা জুড়েই ‘মাতৃ ভাণ্ডার’ নামে একই রকম অনেক মিষ্টি-রসমালাইয়ের দোকান রয়েছে। কুমিল্লা জেলায় ঢাকা-চট্টগ্রাম মহাসড়কের দুইপাশে প্রায় একই নামে ৭০টিরও বেশি দোকান আছে। তাই মনোহরপুরে দোকানটির অবস্থানের কথা না জানলে আসল মাতৃ ভাণ্ডারের দোকান খুঁজে পাওয়া দুষ্কর। বেশিরভাগ ক্ষেত্রে নকল দোকানগুলোর নামের মধ্যে সামান্য পার্থক্য থাকে; যেমন নামের আগে ‘নিউ’, ‘আদি’, ‘প্রসিদ্ধ’ ইত্যাদি শব্দ বসানো হয়ে থাকে। সরকার মাতৃ ভাণ্ডারের জন্য রসমালাইয়ের ভৌগোলিক নির্দেশক (জিআই) নিবন্ধন পেতে প্রচেষ্টা চালিয়ে যাওয়ার পর অবশেষে ১ জানুয়ারি ২০২৪ সালে ৪টি পণ্যের পাশাপাশি স্বীকৃতি পাওয়া যায়। "Succulent Rasmalai of Comilla" [কুমিল্লার রসালো রসমালাই]। ডেইলি সান (ইংরেজি ভাষায়)। ২০ জুন ২০১৬।  তাইবুর রহমান সোহেল (৩০ ডিসেম্বর ২০২১)। "কুমিল্লার রসমালাই: আসল মাতৃভাণ্ডারের খোঁজে"। দ্য বিজনেস স্টান্ডার্ড।  "শত বছরের দারপ্রান্তে রসমালাই, আজো স্বাদ পাল্টেনি"। দৈনিক বাংলাদেশ। ১৩ আগস্ট ২০২০।  |ইউআরএল= অনুপস্থিত বা খালি (সাহায্য) "রসমালাই খাওয়া ছাড়া কুমিল্লা ভ্রমণ সম্পূর্ণ হয় না"। দৈনিক আমাদের সময়। ২৯ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আব্দুল জলিল ভুঁইয়া (১৭ অক্টোবর ২০২০)। "এখনো শতবর্ষের ঐতিহ্য নিয়ে সুনাম ছড়াচ্ছে কুমিল্লার রসমালাই"। যায়যায়দিন। উদ্ধৃতি টেমপ্লেট ইংরেজি প্যারামিটার ব্যবহার করেছে (link) চৌধুরি, বিশ্বজিত (৫ মার্চ ২০১৬)। "আসল মাতৃভাণ্ডারের সন্ধানে"। প্রথম আলো। ৭ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২২।  শাহ, জাহাঙ্গীর (৪ নভেম্বর ২০২১)। "ভেজালের ভিড়ে আসল একটাই"। প্রথম আলো।  আলম, মাসুদ (৬ নভেম্বর ২০১৭)। "Matri Bhander's roshomalai under siege from copycats"। ঢাকা ট্রিবিউন (ইংরেজি ভাষায়)।  বাশার, রেজাউল (১৫ ফেব্রুয়ারি ২০১৭)। "Bangladesh moves to get GI registration for Comilla delicacy Rasmalai, textile Khadi"। BD News 24 (ইংরেজি ভাষায়)।  সাহা, পার্থ শঙ্কর (১ জানুয়ারি ২০২৪)। "জিবে জল আনা মিষ্টিসহ চার পণ্যের জিআই স্বীকৃতি"। প্রথম আলো। সংগ্রহের তারিখ ৯ ফেব্রুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিউক্তিতে মাতৃ ভাণ্ডার সম্পর্কিত উক্তির সংকলন রয়েছে। হক, গাজিউল (১৭ আগস্ট ২০১৯)। "কুমিল্লার রসমালাই"। প্রথম আলো।  ইউটিউবে আদি মাতৃভাণ্ডারের খোঁজে